สวัสดีครับคุณ พอดีว่าผมวัดชีพจรหัวใจนาที เต้นที่ประมาณ 98-105 บางครั้งเต้นอยู่ที่ 100-105 บ่อยๆ ปกติไหมครับ
สวัสดีค่ะ อัตราการเต้นของหัวใจที่ปกติ ในขณะพัก จะอยู่ในช่วง 60-100 ครั้งนาที ดังนั้น หากจับชีพจรในบางช่วงได้มากกว่า 100 ครั้งนาที แสดงว่ามีช่วงที่หัวใจเต้นเร็วกว่าปกติอย่างไรก็ตาม แนะนำควรจับชีพจรให้ถูกต้อง โดยให้จับในขณะที่นั่งพัก โดยให้นั่งพักหลังจากไปทำกิจกรรมมาแล้ว 5-10 นาที ไม่ดื่มชา กาแฟ เครื่องดื่มชูกำลังต่างๆ ก่อนจับชีพจร ขณะจับ ต้องไม่มีอารมณ์เครียด ตกใจหรือกลัว แล้วให้จับอย่างน้อย 30 วินาที หรือจับ 1 นาทีให้ครบ หากจับแล้วพบพบว่าชีพจรยังคงเต้นมากกว่า 100 ครั้งนาที หรือเต้นไม่สม่ำเสมอ เดี๋ยวช้าเดี๋ยวเร็ว หรือเดี๋ยวแรง เดี๋ยวเบา ก็จะถือว่าผิดปกติค่ะ โดยสาเหตุอาจเกิดจาก1. มีไข้ จากสาเหตุต่างๆ เช่น เป็นไข้หวัด2. ร่างกายขาดน้ำ เช่น ดื่มน้ำน้อย เสียเหงื่อมาก มีท้องเสีย3. ผลข้างเคียงจากยาบางชนิด เช่น ยาแก้ไอ ยาลดน้ำมูก ยาขยายหลอดลม ยาปฏิชีวนะบางชนิด เป็นต้น4. มีภาวะไทรอยด์เป็นพิษ5. มีภาวะโลหิตจาง6. โรคหัวใจ เช่น หัวใจเต้นผิดจังหวะดังนั้น หากได้จับตามวิธีที่แนะนำ แล้วยังคงมีช่วงที่อัตราการเต้นของหัวใจเกิน 100 ครั้งนาทีบ่อยๆ แนะนำควรไปพบแพทย์เพื่อตรวจหาสาเหตุและรักษาค่ะ